CELEX: 62010TN0420
Language: lv
Date: 2010-09-17 00:00:00
Title: Lieta T-420/10: Prasība, kas celta 2010. gada 17. septembrī — Armani /ITSB — Annunziata Del Prete ( “AJ AMICI JUNIOR” )

6.11.2010   
            
            
               LV
            
            
               Eiropas Savienības Oficiālais Vēstnesis
            
            
               C 301/61
            
         Prasība, kas celta 2010. gada 17. septembrī — Armani/ITSB — Annunziata Del Prete (“AJ AMICI JUNIOR”)
   (Lieta T-420/10)
   ()
   2010/C 301/97
   Valoda, kādā sagatavots prasības pieteikums — itāļu
   
      Lietas dalībnieki
   
   
      Prasītāja: Georgio Armani SpA (Milāna, Itālija) (pārstāvis — M. Rapisardi, advokāts)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Annunziata Del Prete (Neapole, Itālija)
   
      Prasītājas prasījumi:
   
   
               —
            
            
               atcelt Apelāciju otrās padomes 2010. gada 8. jūlija lēmumu lietā R 1360/2009-2 tāpēc, ka kļūdaini un neatbilstoši ticis piemērots Regulas (EK) Nr. 207/2009 8. panta 1. punkta b) apakšpunkts, jo starp konfliktējošajām preču zīmēm nav atzīta sajaukšanas iespēja;
            
         
               —
            
            
               atzīt prasītājas izvirzītos pamatus, kas izklāstīti iebildumu procesā un atbilstoši Iebildumu nodaļas pieņemtajam lēmumam;
            
         
               —
            
            
               atbilstoši Regulas (EK) Nr. 207/2009 8. panta 1. punkta b) apakšpunktam pilnībā noraidīt “Annunziata del Prete” vārdā iesniegto Kopienas preču zīmes reģistrācijas pieteikumu Nr. 6 314 462 attiecībā uz precēm un pakalpojumiem, kas tiek atšķirti ar šo [preču zīmi];
            
         
               —
            
            
               uzdot ITSB izpildīt lēmumu un nepieļaut preču zīmes “AJ AMICI JUNIOR” reģistrāciju;
            
         
               —
            
            
               piespriest ITSB, kopīgi un/vai atsevišķi ar [otru procesa ITSB Apelāciju padomē dalībnieci] Annunziata del Prete pilnībā atlīdzināt GIORGIO ARMANI SpA tiesāšanās izdevumus;
            
         
               —
            
            
               atcelšanas dēļ nospriest, ka atbilstoši 1991. gada 2. maija Reglamenta 91. panta b) punktam prasītājai tiek atlīdzināti šīs tiesvedības izdevumi, tostarp tie, kas radušies procesā Apelāciju padomē.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: Annunziata del Prete
   
   
      Attiecīgā Kopienas preču zīme: grafiska preču zīme, kas ietver vārdisku elementu “AJ Amici Junior” (reģistrācijas pieteikums Nr. 6 314 462) attiecībā uz precēm un pakalpojumiem, kas ietilpst 9., 25. un 35. klasē
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: Itālijas grafiska preču zīme, kas ietver vārdisku elementu “AJ Armani Jeans” (Nr. 912 114), attiecībā uz precēm, kas ietilpst 9., 25. un 35. klasē, un Itālijas preču zīme, ko veido personvārds un kas ietver vārdisku elementu “ARMANI JUNIOR” (Nr. 998 554) attiecībā uz precēm, kas ietilpst 25. un 35. klasē
   
      Iebildumu nodaļas lēmums: iebildumus apmierināt
   
      Apelāciju padomes lēmums: apelācijas sūdzību apmierināt
   
      Izvirzītie pamati: Kopienas Regulas (EK) Nr. 207/2009 8. panta 1. punkta b) apakšpunkta pārkāpums saistībā ar sajaukšanas iespējas starp konfliktējošajām preču zīmēm un ar tām aptvertajām precēm esamību